KOMISSION ASETUS (EY) N:o 1721/2005,
annettu 20 päivänä lokakuuta 2005,
Tunisiasta peräisin olevan oliiviöljyn tuontia koskevista yksityiskohtaisista soveltamissäännöistä sekä asetusten (EY) N:o 1476/95 ja (EY) N:o 1291/2000 tietyistä säännöksistä poikkeamisesta annetun asetuksen (EY) N:o 312/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen ja niiden jäsenvaltioiden sekä Tunisian tasavallan Euro-Välimeri-sopimukseen liitettävän pöytäkirjan tekemisestä Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi 20 päivänä syyskuuta 2005 tehdyn neuvoston päätöksen (EY) N:o 720/2005 (1),
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (2),
sekä katsoo seuraavaa:
(1)
Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyn Euro-Välimeri-sopimuksen (3) pöytäkirjassa nro 1 olevan 3 artiklan 1 kohdassa avataan tulliton tariffikiintiö CN-koodeihin 1509 10 10 ja 1509 10 90 kuuluvan käsittelemättömän, kokonaan Tunisiassa tuotetun ja sieltä suoraan yhteisöön kuljetetun oliiviöljyn tuonnille.
(2)
Tšekin, Viron, Kyproksen, Unkarin, Latvian, Liettuan, Maltan, Puolan, Slovenian ja Slovakian Euroopan unioniin liittymisen huomioon ottamiseksi päätöksellä 2005/720/EY hyväksytyssä pöytäkirjassa olevan 3 artiklan 1 kohdassa säädetään mainitun kiintiön lisäämisestä vuosittain 700 tonnilla 1 päivästä toukokuuta 2004.
(3)
Päätöksellä 2005/720/EY hyväksytyssä pöytäkirjassa olevassa 9 artiklassa säädetään vuoden 2004 tariffikiintiön lisäämiseksi erillisestä menetelmästä, joka perustuu suhteessa perusmääriin tehtävään laskelmaan.
(4)
Tuontitodistusjärjestelmällä hallinnoitavista tuontitariffikiintiöistä saadun kokemuksen perusteella olisi uudistettava jäsenvaltioiden komissiolle toimittamat ilmoitukset.
(5)
Sen vuoksi komission asetus (EY) N:o 312/2001 (4) olisi muutettava vastaavasti.
(6)
Tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 312/2001 seuraavasti:
1)
Korvataan 1 artiklan 1 kohta seuraavasti:
”1. Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyn Euro-Välimeri-sopimuksen pöytäkirjassa nro 1 olevan 3 artiklan 1 kohdassa tarkoitetun CN-koodeihin 1509 10 10 ja 1509 10 90 kuuluvan käsittelemättömän oliiviöljyn, joka on tuotettu kokonaan Tunisiassa ja kuljetettu sieltä suoraan yhteisöön, tuonti yhteisöön sallitaan kunkin vuoden 1 päivästä tammikuuta alkaen tullitta 56 700 tonnin tariffikiintiön rajoissa. Tuontitodistukset myönnetään kullekin vuodelle määritellyn kiintiön rajoissa.”
2)
Lisätään 1 a artikla seuraavasti:
”1 a artikla
Vuodeksi 2005 säädettyä tariffikiintiötä lisätään vuodeksi 2004 lasketulla 467 tonnilla Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi tehdyn Euro-Välimeri-sopimuksen pöytäkirjassa olevan 9 artiklan mukaisesti.”
3)
Lisätään 4 artiklan 3 kohtaan alakohta seuraavasti:
”Ensimmäisessä alakohdassa tarkoitetut ilmoitukset on tehtävä sähköisessä muodossa komission jäsenvaltioiden käyttöön toimittamalla lomakkeella.”
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä toukokuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä lokakuuta 2005.